b'\n_START_ARTICLE_\nPapir 75\n_START_PARAGRAPH_\nEl Papir de 75, o Papir Bodmer XIV-XV) \xc3\xa9s un dels papirs m\xc3\xa9s antics del Nou Testament. El seu descobriment ha tingut un profund efecte en la cr\xc3\xadtica textual de la B\xc3\xadblia, per la seva concordan\xc3\xa7a amb el C\xc3\xb2dex Vaticanus. Formava part de la Biblioteca Bodmeriana a Su\xc3\xafssa fins que el 22 de novembre del 2006, fou donat a Benet XVI i va ser dipositat a la Biblioteca Vaticana a Roma.\n_START_SECTION_\nDescripci\xc3\xb3\n_START_PARAGRAPH_\nOriginalment aquest papir contenia al voltant de 144 p\xc3\xa0gines, de les quals 102 han sobreviscut, ja sigui en la seva totalitat o en part, cont\xc3\xa9 aproximadament la meitat del text de dos evangelis \xe2\x80\x93 Evangeli segons Lluc i Evangeli segons Joan en idioma grec. Est\xc3\xa0 datat per Nestle-Aland (27 edici\xc3\xb3, NA27) com del tercer segle. Juntament amb el Papir 4 \xc3\xa9s un dels manuscrits m\xc3\xa9s antics de l\'Evangeli segons Lluc. "El fragment cont\xc3\xa9 Lluc 3:18-24:53. Una caracter\xc3\xadstica inusual d\'aquest c\xc3\xb2dex \xc3\xa9s que quan l\'evangeli de Lluc acaba, comen\xc3\xa7a l\'evangeli de Joan a la mateixa p\xc3\xa0gina. Hi manca el text de l\'agonia de Crist a Getseman\xc3\xad (Lluc 22:43-44). El text grec d\'aquest c\xc3\xb2dex \xc3\xa9s un representant del text de tipus Alexandr\xc3\xad.'